3.7.2023
ET
Euroopa Liidu Teataja
L 168/23
(8)
See olukord kujutab endast konkreetset probleemi määruse (EL) nr 1308/2013 artikli 221 tähenduses.
Sellist konkreetset probleemi mõne liikmesriigi piiratud hulgas piirkondades ei saa lahendada meetmetega, mis on võetud vastavalt kõnealuse määruse artiklile 219 või 220, kuna see ei ole seotud teadaoleva turuhäire või selle otsese ohuga, samuti ei ole see seotud meetmetega, mida on võetud loomahaiguste leviku tõkestamiseks või seoses tarbijate usalduse kaotusega, mis on tingitud riskidest inimeste, loomade või taimede tervisele.
Selleks et vältida põllumajandustootjate majandusliku elujõulisuse kiiret edasist halvenemist mõnes Bulgaaria, Ungari, Poola, Rumeenia ja Slovakkia piirkonnas, tuleb probleem kiiresti lahendada.
(9)
Seepärast on asjakohane kehtestada Bulgaaria, Ungari, Poola, Rumeenia ja Slovakkia jaoks erakorraline toetusmeede, mille alusel anda rahalist toetust põllumajandustootjatele, keda mõjutab Ukrainast pärit teravilja ja õliseemnete impordi suurenemine, üksnes vajaliku aja jooksul.
(10)
Bulgaariale, Ungarile, Poolale, Rumeeniale ja Slovakkiale eraldatav summa tuleks sätestada, võttes eelkõige arvesse nende vastavat osakaalu liidu põllumajandussektoris, võttes aluseks Euroopa Parlamendi ja nõukogu määruse (EL) nr 1307/2013 (4) III lisas sätestatud otsetoetuste netoülemmäärad ning arvestades teravilja ja õliseemnetega kauplemise suhtelist kasvu neis riikides.
(11)
Bulgaaria, Ungari, Poola, Rumeenia ja Slovakkia peaksid jagama toetust kõige tõhusamate kanalite kaudu objektiivsete ja mittediskrimineerivate kriteeriumide alusel, milles võetakse arvesse teravilja ja õliseemneid kasvatavaid põllumajandustootjaid tabanud raskuste ulatust mõjutatud piirkondades, tagades samas, et need põllumajandustootjad on lõplikud toetusesaajad ning et välditakse turu- ja konkurentsimoonutusi.
(12)
Kuna Bulgaariale, Ungarile, Poolale, Rumeeniale ja Slovakkiale eraldatava summaga hüvitatakse ainult osa mõjutatud piirkondade põllumajandustootjate kantud tegelikust kahjust, tuleks neil liikmesriikidel lubada anda kõnealustele tootjatele täiendavat riiklikku toetust käesolevas määruses sätestatud tingimustel ja tähtaja jooksul.
(13)
Selleks et Bulgaaria, Ungari, Poola, Rumeenia ja Slovakkia saaksid kasutada põllumajandustootjate raskustega toimetulekuks mõeldud toetust vastavalt vajadusele, peaks neil olema lubatud kumuleerida kõnealune toetus muude Euroopa Põllumajanduse Tagatisfondist ja Euroopa Maaelu Arengu Põllumajandusfondist rahastatavate toetustega.
(14)
Ülemäärase hüvitamise vältimiseks peaksid Bulgaaria, Ungari, Poola, Rumeenia ja Slovakkia võtma arvesse toetust, mida antakse muude riiklike või liidu toetusvahendite või erakavade alusel selleks, et reageerida Ukrainast pärit teravilja ja õliseemnete suurenenud impordi mõjule mõjutatud piirkondades.
(15)
Kuna liidu toetus on kehtestatud eurodes, tuleb meetme ühetaolise ja samaaegse kohaldamise tagamiseks määrata kindlaks summa omavääringusse konverteerimise kuupäev liikmesriikide puhul, kus ei ole eurot kasutusele võetud, st Bulgaaria, Ungari, Poola ja Rumeenia puhul.
Kuna käesolevas määruses ei ole sätestatud toetusetaotluste esitamise tähtaega, on komisjoni delegeeritud määruse (EL) 2022/127 (5) artikli 30 lõike 3 kohaldamisel asjakohane käsitada käesoleva määruse jõustumise kuupäeva käesolevas määruses sätestatud summade vahetuskursi rakendusjuhuna.
(16)
Eelarvelistel põhjustel peaks liit rahastama Bulgaaria, Ungari, Poola, Rumeenia ja Slovakkia kulutusi ainult juhul, kui sellised kulud on kantud teatavaks rahastamiskõlblikkuse tähtajaks.
(4) Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajandus­ poliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
(5) Komisjoni 7. detsembri 2021. aasta delegeeritud määrus (EL) 2022/127, millega täiendatakse Euroopa Parlamendi ja nõukogu määrust (EL) 2021/2116 makse- ja muude asutuste finantsjuhtimise, raamatupidamisarvestuse kontrollimise ja heakskiitmise, tagatiste ja euro kasutamise osas (ELT L 20, 31.1.2022, lk 95).